| **Paul Allen** |
| --- |
|  |
| Gimė | 1953 m. sausio 21 d.Sietlas, Vašingtonas, JAV |
| Mirė | 2018 m. spalio 15 d. (65 metai)Sietlas, Vašingtonas,  JAV |
| Tautybė | amerikietis |
|  |
| Veikla | Microsoft bendraįkūrėjas, investuotojas |
| Organizacijos | Vulcan Inc. |
| Pareigos | Pirmininkas |
|  |
| Alma mater | Vašingtono valstijos universitetas (metė studijas 1974 m.) |
|  |
|  **Vikiteka** | Paul Allen |

**Polas Gardneris Alenas** (angl. *Paul Gardner Allen*; 1953 m. sausio 21 d. – 2018 m. spalio 15 d.) – amerikiečių verslininkas ir filantropas, labiausiai žinomas kaip „Microsoft" korporacijos bendraįkūrėjas. Jis buvo 48 turtingiausias asmuo pasaulyje, valdantis 15 mlrd. JAV dolerių vertės turtą (2012 m. kovo mėn. duomenys). Jis taip pat buvo investicijų bendrovės „Vulcan Inc.", atsakingos už jo finansinę ir labdaringą veiklą, įkūrėjas ir valdybos pirmininkas. Alenui taip pat priklausė multimilijardinės vertės akcijų paketas, kurį sudaro įvairių technologijų, žiniasklaidos ir kt. įmonių akcijos bei nekilnojamas turtas.

Alenui priklausė amerikietiško futbolo komanda Sietlo „Seahawks", žaidžianti NFL, ir krepšinio komanda Portlendo „Trail Blazers" (NBA). Be to, jam priklausė 42 JAV patentai.

Biografija
----------

Polas Alenas gimė Sietle (Vašingtono valstija) vieno iš Vašingtono universiteto bibliotekų direktorių Keneto Samuelio Aleno (*Kenneth Samuel Allen*) ir Ednos Faje Gardner Alen (*Edna Faye Garner Allen*) šeimoje. Lankė privačią Leiksaido mokyklą, kur susipažino su trejais metais jaunesniu Bilu Geitsu, kuris taip pat žavėjosi kompiuteriais. Mokykloje jiedu naudojosi „Teletype" korporacijos terminalu savo programavimo įgūdžiams daugiaprogramėse kompiuterinėse sistemose išugdyti. Baigęs mokyklą, Alenas įstojo į Vašingtono valstijos universitetą, tačiau po dvejų metų metė studijas tam, kad įsidarbintų Bostone įsikūrusioje „Honeywell" įmonėje. Šitaip jis atsidūrė netoliese nuo Harvardo universitete besimokančio Bilo Geitso ir vėliau įkalbėjo jį mesti studijas tam, kad įkurtų „Microsoft".

Mirė 2018 m. spalio 15 d. nuo kraujo vėžio (Ne Hodžkino limfomos).

### „Microsoft"

Kartu su B. Geitsu Alenas 1975 m. įkūrė „Microsoft" ir pradėjo prekybą programavimo kalbos BASIC interpretatoriais. Kaip rašoma 1995 m. žurnalo „Fortune" leidime, Alenas sugalvojo „Micro-Soft" pavadinimą. 1980 m. po prisižadėjimo „IBM" pristatyti DOS operacinę sistemą, skirtą Intel 8088 pagrindu sukurtiems IBM PC kompiuteriams, kurios jie dar nebuvo sukūrę, Alenas greitai sudarė palankų sandorį su „Seattle Computer Products" ir nupirko jų QDOS sistemą, sukurtą Timo Patersono (*Tim Paterson*). Šis sandoris leido išsaugoti kontraktą su „IBM" ir pristatyti DOS sistemą, kuri galop buvo panaudota „IBM" kompiuterių serijoje. Taip pat šis sandoris buvo kertinis taškas įmonės istorijoje, atnešęs finansinę sėkmę.

1982 m. Alenui buvo diagnozuota Hodžkino limfoma. Vėžys buvo sėkmingai išgydytas keletą mėnesių trukusios radioterapijos metu. Tačiau, Alenas į kompaniją negrįžo ir ėmė atsiriboti nuo su ja susijusios veiklos. 2000 m. jis oficialiai paliko savo postą direktorių taryboje ir pardavė jam priklausančias 68 mln. JAV dolerių vertės akcijas, bet jam tebepriklauso 138 mln. vertės iš pelno gautų akcijų paketas.

Išnašos
-------

1. ↑
2. ↑   Archyvuota kopija 2018-10-18 iš Wayback Machine projekto.
3. ↑  Wallace, James (1996-04-22). „Paul Allen: More Than Money". *Seattle Post-Intelligencer*. "News" section. Suarchyvuotas originalas 2013-01-03. Nuoroda tikrinta 2012-10-19.
4. 1 2  „Bill Gates: Before Microsoft". Virginia Tech. Nuoroda tikrinta 2012-10-19.
5. 1 2 3 4  „Paul Allen". The History of Computing Project. Suarchyvuotas originalas 2011-06-06. Nuoroda tikrinta 2012-10-19.
6. ↑  Microsoft co-founder Paul Allen dies at 65, Reuters
7. ↑  Schendler, Brent (1995-10-2). „Bill Gates and Paul Allen talk. Check out the ultimate buddy act in business history: the multibillionaire co-founders of Microsoft still sit for an entire afternoon to tell Fortune's Brent Schendler their story and speculate about the future of personal computing and telecommunications". Fortune. Nuoroda tikrinta 2012-10-19. `{{cite news}}`: Patikrinkite date reikšmes: `|date=` (pagalba)
8. ↑  „Paul Allen to Take on New Role As Senior Strategy Adviser to Microsoft Board". Microsoft. 2000 m. Nuoroda tikrinta 2012-10-19. `{{cite web}}`: Patikrinkite date reikšmes: `|date=` (pagalba)
9. ↑  „#3, Allen, Paul Gardner". *Forbes*. Suarchyvuotas originalas 2008-04-23. Nuoroda tikrinta 2008-03-31. `{{cite news}}`: Nežinomas parametras `|deadurl=` ignoruotas (`|url-status=` suggested) (pagalba)
10. ↑  Cringely, Robert X. (2006-03-30). „Prisoner of Redmond: Yet Another Way Paul Allen Isn't Like You or Me". PBS. Nuoroda tikrinta 2012-10-19.

Nuorodos
--------

* Oficiali svetainė
* Polo Aleno paties ar kitų apie jį parašyti leidiniai Archyvuota kopija 2012-11-04 iš Wayback Machine projekto. (WorldCat katalogas)

|  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Ž • A • RMicrosoft |
| --- |
|  |
| Įkūrėjai | 
Bill Gates **·**  Paul Allen |
|  |
| Direktorių taryba | 
John W. Thompson (pirmininkas) **·**  Satya Nadella (CEO) **·**  Dina Dublon **·**  Maria Klawe **·**  David Marquardt **·**  Charles Noski **·**  Helmut Panke **·**  Mason Morfit **·**  John W. Stanton |
|  |
| Programinės įrangos produktai | 
Windows **·**  Windows Phone **·**  Windows Essentials **·**  Office **·**  Servers **·**  Dynamics **·**  Visual Studio **·**  Silverlight **·**  DirectX **·**  Internet Explorer **·**  Edge **·**  Skype |
|  |
| Techninės įrangos produktai | 
PixelSense **·**  Surface **·**  Zune **·**  HoloLens **·**  Microsoft Mobile: Lumia  **·**  Xbox Game Studios: Xbox (360 **·**  One **·**  Series X ir Series S) **·**  Kinect |
|  |
| Paslaugos | 
MSN **·**  .NET **·**  Bing **·**  Azure **·**  OneDrive **·**  Outlook.com **·**  MSDN **·**  CodePlex **·**  TechNet **·**  Xbox Live **·**  Games for Windows **·**  Windows Store |
|  |
| 
Kategorija **·**  Vikiteka |

 |